alexandrainst/scandi-wiki huggingface dataset:
Byggverk

Et byggverk er en konstruksjon som er skapt av mennesker og oppført på fast grunn. I norsk språkbruk blir også konstruksjoner fremstilt av dyr noen ganger omtalt som byggverk, som termitt-tuer, beverdammer og fuglereder.

De fleste byggverk er fremstilt for langfristig bruk, men de kan også ha foreløpig karakter, slik som containerhus og hjelpebruer.

Funksjoner 
Alt etter hvilken funksjon det skal ha, finnes det forskjellige slags byggverk. Noen viktige typer er:

Bygninger, byggverk som hovedsakelig er oppført for å skaffe rom for forskjellige formål. Bygninger som har en særlig monumental eller ideell betydning blir ofte også omtalt som byggverk.
Trafikkbyggverk, som bruer, veier, tunneler, kulverter, jernbaner, flyplasser, fyrstasjoner og kanaler.
Forsyningsbyggverk, som vann- og kloakkledninger, skorsteiner, fjernsynstårn og høyspentmaster
Beskyttelsesbyggverk, som diker og anlegg for skredsikring
Forsvarsbyggverk, som festninger og skanser

Eksterne lenker 
 Ord og uttrykk innen Eiendomsforvaltning – Fasilitetsstyring

 
Arkitektur
Hestebrenna

Hestebrenna eller Hestebrennaplatået er et fjell i Ringerike kommune i Buskerud. Det har en høyde på 772 meter over havet, og ligger sør for Høgfjell i Ådalsfjellene, ikke langt fra Tjuvenborgen. Like under platået (10-15 minutters gange) ligger også Tjuenborgkoia, som eies av Den Norske Turistforening. Fra Hestebrenna er det fantastisk utsikt mot nord og vest, med Bukollen, Nautskardfjellet og inngangen til Vidalen. Om været er bra kan man også se Gaustatoppen, Blefjell og Norefjellplatået.

Rett ved Hestebrenna er også Hestebrennajuvet naturreservat. Reservatet er en sørvendt li med flere småvann, myrer og to bekkekløfter. Verneverdiene er knyttet til gammel granskog og ospeskog. (1)

Se også 

 Ådalsfjellene (samlebegrep)
 Vikerfjell
 Gyranfisen
 Treknatten
 Svarttjernskollen
 Vikerfjelltoppen
 Kjølfjellet
 Urdevassfjellet
 Høgfjell
 Hestebrenna (denne kollen)
 Tjuvenborgen

Referanser

Eksterne lenker
 Miljødirektoratets side om Hestebrennajuvet naturreservat

Fjell i Ringerike
Soknedalens geografi
Ådals geografi
Knut Sveri

Knut Ove Sveri (født 2. mai 1925 i Oslo, død i februar 2021 i Stockholm) –  norsk jurist og professor i kriminologi ved Stockholms universitet.

Han var cand.jur. fra UiO (1949) og tok doktorgraden ved daværende Stockholms Högskola (1961). Hans doktoravhandling hadde tittelen Kriminalitet og alder. Sveri var professor i allmenn kriminologi ved Stockholms universitet fra 1965 til 1991. Hans professorat var det første professorat i kriminologi i Sverige. Fra begynnelsen av 1970-tallet startet han Sveriges første grunnutdanning i kriminologi. Han var i perioden 1974-1978 også leder for Nordisk samarbeidsråd for kriminologi.

Viktige arbeider 
I 1952 forfattet Sveri, sammen med Vilhelm Aubert og Torstein Eckhoff, en undersøkelse om hvordan en lov blir oppfattet og etterlevd blant de den retter seg mot. Som eksempel brukte de den midlertidige lov av 3. desember 1948 om hushjelpenes arbeidsvilkår. Undersøkelsen viste at det kan være vanskelig å sette en lov ut i livet i praksis, og at det i rettsvesenet ofte er en misoppfatning om at et lovvedtak og iverksetting av lover er ensbetydende. Undersøkelsen var et rettssosiologisk pionerarbeid og har i Norge blitt en klassiker innen sitt felt.

Sveris artikkel fra 1982 om frifinnelsen av Oslos politiinspektør Knut Rød har fått mye oppmerksomhet. Knut Rød ledet aksjonene mot Oslos jøder i 1942. Frifinnelsen ble begrunnet med at han også hadde utført arbeid mot fiendens interesser. Sveri stiller i artikkelen spørsmål ved dette bidraget og mener at retten bagatelliserte de straffbare handlingene.

Bibliografi (utvalg) 
 «Criminal law and penal sanctions», kapittel i «Crime and justice in Scandinavia», 2005, ISBN 87-619-1068-6
 «Landssvikoppgjørets merkeligste rettssak», i «Lov og frihet, Festskrift til Johs. Andenæs på 70-årsdagen», Oslo 1982
 Vilhelm Aubert, Torstein Eckhoff, Knut Sveri, «En lov i søkelyset, Sosialpsykologisk undersøkelse av den norske hushjelplov», Oslo 1952

Referanser

Eksterne lenker 
 

Dødsfall i 2021
Norske professorer i kriminologi
Norske forfattere
Fauskemarmor

Fauskemarmor er en bergart som utnyttes til bergindustri.

Fauske har den mest kjente marmorforekomsten i Norge som består av kalkspatmarmor. Der tas flere fargevarianter av marmor ut av fjellet: hvit og rød, hvit og grønn, hvit og blå, hvit og sort. Tre av variantene markedsføres med handelsnavnene Coloritt, Antique Fonce og Norwegian Rose. Fauskemarmoren brukes mest innendørs som bygningssten.

I Generalforsamlingens sal i FN-bygningen er det brukt grønn fauskemarmor.

Metamorfe bergarter
Fauske
Nordlands geologi
El Bulli

el Bulli var en verdenskjent restaurant i Cala Montjoi nær Roses, en by i Catalonia. Restauranten ble kåret til verdens beste av magasinet Restaurant i 2002, 2006, 2007, 2008 og 2009, og den hadde tre stjerner i Michelinguiden. Restauranten ble eid av kokken Ferran Adrià, som Times Magazine kåret til en av århundrets mest innovative mennesker. Han har blant annet funnet opp spiselig kaffe i fast form, flytende ravioli og grønnsaksluft.
Lise Finckenhagen og Björn Svensson fra Bagatelle hospiterte her i 2001.
Restauranten hadde bare åpent en mindre periode av året. I 2010 var det åpent fra 15. juni til 20. desember. Restauranten tok imot reservasjoner for neste sesong etter at årets var unnagjort. De hadde bare plass til 8 000 gjester i løpet av en sesong, men mottok reservasjoner fra en til to millioner gjester.

Referanser 
Dagens Næringsliv om el Bulli

Eksterne lenker 
 

Restauranter i Spania
Catalonia
Per Pallesen

Per Pallesen (født 30. april 1942 i Års) er en dansk skuespiller.

Han ble først utdannet som bankassistent, og tok siden Skuesplillerskolen ved Ålborg Teater 1962–1966.

Gjennom 20 år var han instruktør og direktør for Hjørring Revyen, og han har hatt en rekke roller innenfør revy, teater, show, film, radio og tv. I Norge husker vi han fra Matador, der han gestaltet rollen som den slagferdige kelneren Boldt på Jernbanekafeen. 

Han har to døtre – skuespillerne Trine Pallesen og Sofie Pallesen – sammen med sin tidligere kone, skuespilleren Kirsten Peüliche.

Filmografi 
 Nyhavns glade gutter – 1967
 Det kære legetøj – 1968
 Farlig sommer – 1969
 Den røde rubin – 1969
 Olsen-banden går amok – 1973
 Piger i trøjen – 1975
 Gangsterens lærling – 1976
 Skytten – 1977
 Piger til søs – 1977
 Mig og Charly – 1978
 Trællenes oprør – 1979
 Olsen-banden overgiver sig aldrig – 1979
 Verden er fuld af børn – 1980
 Trællenes børn – 1980
 Med lille Klas i kufferten – 1983
 Den kroniske uskyld – 1985
 Fuglekrigen i Kanøfleskoven – 1990
 Camping – 1990
 Gøngehøvdingen (tv-serie) – 1992 som Ib Abelsøn.

Eksterne lenker 
 

Danske skuespillere
Personer fra Aars
Fødsler i 1942
Into the Blue

Into the Blue er en amerikansk eventyr- og actionfilm fra 2005, regissert av John Stockwell.

Into the Blue er løst basert på filmen Dypet fra 1977.

Sammendrag 
En stormfull natt krasjer et lite sjøfly i sjøen utenfor kysten av Bahamas.

Jared (spilt av Paul Walker) og Sam er kjærester som bor ved en strand på Bahamas. Sam jobber som guide, og Jared har en rekke små jobber innenfor hans store lidenskap, dykking. Hans største drøm er å finne et av mange skip fylt med gull og andre verdier som i årenes løp har gått tapt rundt Bahamas. Derek Bates har lignende drømmer og en bedre båt enn Jared, men Jared avslår gjentatte tilbud om å arbeide for Derek. Jareds barndomsvenn Bryce, og hans nye kjæresten Amanda kommer på besøk. Bryce, en advokat i New York City, har nylig kjøpt et luksuriøst feriehus.

En dag finner Jared flere gjenstander på havbunnen som ser ut til å komme fra et stort skipsvrak. De oppdager flere andre ting som viser seg å komme fra det legendariske franske sjørøverskipet Zephyr. De finner også flyet som krasjet (i begynnelsen av filmen) og dets last med kokain. Bryce og Amanda ønsker å ta med seg stoffet. Men Jared nekter. Senere tar Bryce og Amanda seg i hemmelighet ut til flyet, og forsøker å selge kokain til Primo som eier en liten nattklubb i området. Men Primo samarbeider i hemmelighet med Reyes, som eide flyet lastet med kokain. Jared, Bryce og Amanda blir truet av Reyes, som krever at de henter alt kokainet hans, ellers får det dødelige konsekvenser for dem.

Om natten dykker Jared, Bryce og Amanda ved flyvraket for å berge kokain og flere gjenstander. Men Amanda blir angrepet av en stor tigerhai. De legger igjen store mengder kokain ved dykkestedet for å kjøre Amanda til sykehus, hvor hun dør. Primo tar Sam til fange, og tar henne med til Reyes. Jared og Bryce får høre om Sams fangenskap, redder henne og kommer seg unna. Seks uker har de funnet skipet Zephyr, og forsøker å berge det. Når de forsøker å bringe en gammel kanon til overflaten, ryker et tau, kanonen faller ned og ødelegger en del av skipet som fremdeles ligger på havbunnen. Jared ønsker å gi seg for kvelden, men Bryce dykker en gang til, og roper at han har funnet gull.

Medvirkende 
 Paul Walker – Jared
 Jessica Alba – Sam
 Scott Caan – Bryce
 Ashley Scott – Amanda
 Josh Brolin – Bates

Referanser

Eksterne lenker 
 
 
 

Filmer fra 2005
Actionfilmer fra USA
Eventyrfilmer fra USA
Engelskspråklige filmer
Spålen

Spålen er en innsjø i Ringerike kommune, beliggende i den nordlige delen av Nordmarka, på grensen til Krokskogen. Spålen inngår i Spålen-Katnosa naturreservat. Vannet er langstrakt og har det trange Nautsundet midt på. Arealet er 0,93 km², og magasinet er på 2,1 millioner m³ vann. Demningen ble bygd i 1883. Fra Spålen renner Spålselva til Katnosa, og er således en av kildene til Maridalsvannet. Spålen har fiskebestander av ørret, sik og abbor.


Se også 
 Spålen-Katnosa naturreservat

Referanser

Litteratur 
Sverre Grimstad: Nordmarka – merker og mysterier. Andresen og Butenschøn Oslo 2008. ISBN 978-82-7981-053-7

Eksterne lenker 
 Skiforeningens bilder og presentasjon av Spålen i Markadatabasen
 Flere bilder
 Zoombart kart over Spålen
 Erling Kagges favorittsted

Innsjøer i Ringerike
Norderhovs geografi
Nordmarksvassdraget
Reservoarer i Viken
Trafikklys

Et trafikklys er en teknisk innretning som ved hjelp av lyssignaler regulerer trafikken av biler så vel som fotgjengere og syklister i et område som av offentlige myndigheter oppfattes som tilstrekkelig trafikkert til å fordre en slik innretning. Trafikklysene har mange steder erstattet tidligere manuell dirigering av trafikken. Denne dirigeringen ble tidligere som oftest besørget av personer med politimyndighet. Manuell dirigering av trafikken skjer enda i områder som er akutt trafikalt belastet eller på andre steder der det oppstår spesielle situasjoner som krever ekstraordinær oppfølging av trafikkpolitiet (f.eks. ved brann eller trafikkulykker). Ordinære trafikklys er utstyrt med lysende lamper i tre farger som indikerer ulik informasjon til trafikantene:

For kjørende (eksempelvis bilister og syklister)

 Rødt lys: Den kjørende skal stoppe – og vente på grønt lys.
 Rødt og gult lys: Lyset vil straks skifte til grønt.
 Grønt lys: Den kjørende kan fortsette over krysset.
 Gult lys: Lyset vil straks skifte til rødt. Den kjørende skal stoppe, men hvis kjøretøyet er så nært krysset at stans ikke kan skje uten fare, kan han likevel kjøre gjennom krysset.

Komplserte kryss kan ha venstre- og/eller høyresvingefelt, med piler i samme farge som de vanlige trafikklysene.
       I Oslo er gjennomsnittsvariablen på grønt og rødt lys på ca. 55 sekunder. Ingen av lyskryssene i Oslo har rødt lys i mer enn 1 minutt og 15 sekunder av gangen. Enkelte kryss har egne signaler for syklister.

For fotgjengere

Lyssignalene for fotgjengere gjengis med minst et rødt og et grønt fotgjengersymbol. Grønt lysende fotgjengersymbol indikerer at øvrig trafikk skal vente på fotgjengere som skal krysse gaten. Blinkende grønt lys tilsvarer gult lys for kjørende og viser at lyset snart slår over til rødt. Rødt lysende fotgjengersymbol betyr at gående ikke må begynne kryssing av kjørebanen hvis dette vil være til hinder for kjørende, eller innebære fare. Gående som allerede er kommet ut i kjørebanen, kan fortsette kryssingen. Til hjelp for blinde og svaksynte gir mange trafikklys et lydsignal når de lyser grønt. 
       I Norge er det tillatt å gå på rødt lys så lenge man ikke er til hinder for kjørende, og dette ikke innebærer fare. I mange andre land som Australia, Danmark, Tyskland og USA er det forbudt å gå på rødt lys. I Sverige er det også forbudt, men ingen bøter om ingen farlig situasjon oppstår.

For kollektivtrafikk
Kollektivfelt kan ha egne trafikklys. I Norge består disse av hvite signaler, der «S» betyr stans, «–» representerer fargen gult på et vanlig trafikklys og «|» eller en pil mot høyre eller venstre representerer fargen grønn.

Referanser 

Symboler
Veitrafikkregler
Skjøter i Monopol (norsk utgave)
Sam Rivers

Samuel Robert Rivers (født 2. september 1977, i Jacksonville, Florida, USA) er bassisten og en av de grunnleggende medlemmene av det amerikanske bandet Limp Bizkit.

Eksterne lenker   
 

Bassister fra USA
Personer fra Jacksonville
Szczecinek

Szczecinek er en liten by i Nordvest-Polen, den har litt over 40 000 innbyggere. Den har en innsjø.
Kommunikasjonene i byen er gode og kollektivtransporten besørges av lavgulvbusser fra nord til øst. Det er totalt 11 linjer hvorav 7 går innenbys og 4 går utenbys. Kommunikasjonen til byen besørges hovedsakelig av PKP og PKS.
Nærmeste flyplass er Szczecin eller Poznan.
Byen ligger rundt 600 kilometer fra hovedstaden Warszawa (reisetid rundt 6 timer).

Byer i det vestpommerske voivodskap
Camilla Läckberg

Jean Edith Camilla Läckberg Sköld (en periode Eriksson), (født 30. august 1974)  er en svensk forfatter. 

Hun er utdannet siviløkonom og bor med ektemannen Simon Sköld og fire barn på Södermalm i Stockholm. Läckbergs kriminalromaner er lagt til Fjällbacka i Bohuslän, der forfatteren selv vokste opp. Gjennomgangspersoner er forfatteren Erica Falck og politimannen Patrik Hedström, med Hedströms kolleger ved Tanumshede politistasjon i biroller. Romanene Isprinsessan og Predikanten er filmatisert av SVT2, med planlagt premiere i 2007.

Flere av Läckbergs bøker har toppet bestselgerlisten i hjemlandet. Hun har solgt over tre millioner eksemplarer bare i Sverige, og er oversatt til seks språk.

Bibliografi 
 Isprinsessan (2003)
 Predikanten (2004)
 Stenhuggaren (2005)
 Olycksfågeln (2006)
 Tyskungen (2007)
 Snöstorm och mandeldoft – kortroman for ukebladet Allas juleummer 2006, senere trykt i begrenset opplag og utgitt som lydbok (2007)
 Smaker från Fjällbacka – kokebok (2008)
 Sjöjungfrun (2008)
 Fyrvaktaren (2009)
 Änglamakerskan (2011)
 Super-Charlie (2011)
 Super-Charlie & mormorsmysteriet (2013)
 Super-Charlie & gosedjurstjuven (2013)
 Super-Charlie & monsterbacillerna (2014)
 Løvetemmeren (2015)
 Heksen (2017)
 Gullburet (2019)
 Vinger av sølv (2020)
 Nådeløse kvinner (2021)
 Gå i fengsel (2021)

Oversettelser til norsk 

Alle bøker nevnt over er utgitt som Lydbok.

TV-opptredener 
Sammen med Denise Rudberg var hun programleder i litteraturprogrammet Läckberg & Rudberg vinteren 2007/2008. 
 2007 – Läckberg & Rudberg (TV-serie). Litteraturprogram.
 2010 – Välkommen åter (TV-serie). Spilte i en episode.
 2012 – Let's Dance. Nr 4 av 10 deltakere.
 2017 – Klassfesten (TV-serie)

Priser og utmerkelser (utvalg) 
 Grand Prix de Littérature Policière (fransk) 2008 for Isprinsessan
 Folkets litteraturpris (svensk) 2006
 SKTFs pris-årets forfatter (svensk) 2005
 Silverpocket (svensk) 2005, for Isprinsessan

Referanser

Eksterne lenker 
 
 Deckarmamma, Camilla Läckbergs blogg
  
 Intervju på TV4
 Gyldendals forfatterside 

Svenske krimforfattere
Personer fra Tanums kommun
Fødsler i 1974
Obliteration

Obliteration er et death metal band fra Kolbotn, Akershus.

Bandet ble dannet i 2001. Obliteration spiller musikk inspirert av sen 80-talls og tidlig 90-talls death metal. Bandet tar også mye inspirasjon fra doom metal og thrash metal. De vant Spellemannprisen 2018 i klassen metal for albumet Cenotaph Obscure og ble i tillegg nominert til Spellemannprisen 2013 for Black Death Horizon.

Medlemmer 
Sindre A.F. Solem – Vokal
Kristian Valbo – Trommer
Arild M. Torp – Gitar
Didrik Telle – Bass

Utgivelser 
 Demo 2004
Total Fucking Obliteration –  Dupliate Records / Sounds Of Unity (2005)
Perpetual Decay – Tyrant Syndicate Records (2007)
Nekropsalms – Fysisk Format (2009)
Oslo We Rot – Unborn Productions (2010), splitt med Execration, Diskord og Lobotomized
 Goat Skull Crown Indie Recordings (2013) EP
 Black Death Horizon Indie Recordings (2013)
 Cenotaph Obscure Indie Recordings (2018)

Referanser 

Kultur i Nordre Follo
Kolbotn
Band etablert i 2001 i Norge
Norske death metal-band
Vinnere av Spellemannprisen
Realrente

Realrente er den reelle avkastningen, som er avkastningen justert for inflasjon, en fordringshaver får fra debitoren. I beregninger av realrente er det normalt å bruke konsumprisindeksen som justeringsfaktor for inflasjonen.

Beregninger 
 = Nominell rente
 = Realrente
 = Inflasjon

Tilnærmingen på høyre side, etter ekvivasjonen, fungerer best ved lave renteverdier, i hvertfall opp mot 8-10%.

Rente

nl:Rente#Reële rente
Svein Hildonen

Svein Evald Hildonen (født 28. september 1946 i Vadsø, død 3. oktober 2005) var en norsk journalist og redaktør. Han virket bl.a. som journalist i Se og Hør og VG. Senere var han ansvarlig redaktør for Moss Avis og Vi Menn. Ved dødstidspunktet var han redaktør for bladet Max for Menn.

Eksterne lenker 
 Nekrolog

Journalister i VG
Norske journalister
Norske redaktører
Personer fra Vadsø kommune
Fødsler i 1946
Dødsfall i 2005
Kampen om Midgard ll – Ringenes Herre

Kampen om Midgard ll – Ringenes Herre er et sanntids strategispill utgitt 2. mars 2006 på DVD for PC, og er oppfølgeren til Kampen om Midgard, som kom ut i 2004. Spillet leveres av Electronic Arts (EA)

Meningen med spillet 
Kampen om Midgard II gjør det mulig å reise tilbake til Tolkiens verden hvor
du kan oppleve spennende reiser og ikke minst, det er mye strategi.

Aldersgrense 
Aldergrensen på dette spillet er 12 år.

Hærer 
Når du starter en trefning (vanlig krig på valgt sted), får du en begrensining av hvor mange enheter du kan rekkruttere. Det kalles «Kommando poeng». Når du starter en trefning, får du 200 KP. Dette kan stilles inn. Etter hvert som du kjøper enheter legger du merke til at du bruker KP. Vi kommer senere tilbake om hvordan du kan få mer KP.

Enheter og byggverk 
Når du starter en trefning har du 2 byggere og 1 borg.

Menn:
Byggverk: «Gård» (Gir deg ressurser og 50 KP.)
«Kaserne» (For å kjøpe banner, Soldater og Tårnvakter)
«Bueskytter kaserne» 
(For å kjøpe Bueskyttere, Ithilien-ferdamenn og oppgradering av ildpiler)
«Stall» (for å kjøpe Ryttere av Gondor og Rohirrim)
«Beleiringsfabrikk» (For å kjøpe Kastemaskin og oppgradering av ildsteiner)
«Kamptårn» (Sett inn bueskyttere eller oppgrader til ildpiler)
«Brønn» (Helbreder alle egne, skadde enheter i nærheten)
«Heltestatue» (Gir egne enheter i nærheten +50% mer skadebonus og +50% mer rustning)
«Smed» (Lar deg oppgradere til tung rustning, sterkere sverd)
«Torg» (Reduserer kostnad for oppgradering),
«Borg» (Hjemmebasen din).

Enheter: Tårnvakter, Ryttere, Rohirrim ryttere, Soldater, Bueskyttere, Ithilien-ferdamenn, byggere, Aragorn, Gandalv, Éomer, Éowyn, Théoden, Boromir, Faramir og (egen helt).

Alver:
Byggverk:
«Mallorn-tre» (Gir deg ressurser og 50KP.)
«Alvekaserne» (Lar deg kjøpe Lorién-krigere, Lorién-bueskyttere, Mithlond-vakter og Myrkskog-alver)
«Grønn eng» (En slags stall som lar deg kjøpe Kløvendal-lansenérer)
«Entating» (For å kjøpe Enter og Treskjegg)
«Heltestatue» (Egne enheter i nærheten får +50% mer skadebonus og +50% mer rustning),

Dverger:
Byggverk:
«Gruvesjakt» (Gir deg ressurser, 50 KP, og hvis du har flere sjakter kan du putte inn enheter i en sjakt og evakuere dem ut fra en annen. Påden måten går det mye fortere enn å løpe)
«Krigersal» (For å få Voktere of Falankser)
«Bueskytterkaserne» (For å få Øksekastere og Menn av Dale)
«Smeltever» (Gir deg alle oppgraderinger, knusere, katapulter og kampvogner)

Eksterne lenker 
 X6.no med testomtale om Kampen om Midgard 2

Strategivideospill
Ringenes herre-spill
Videospill utviklet i USA
Tellef Kvifte

Tellef Kvifte (født 27. november 1947) er en norsk folkemusiker/jazzmusiker (fløyte, sjøfløyte, sekkepipe, saksofon, laptop) og forsker,   professor emeritus ved Universitetet i Sørøst-Norge ved Institutt for folkekultur. Tidligere ansatt ved Universitetet i Oslo, ved Norsk Folkemusikksamling på Insttutt for musikkvitenskap. Kvifte var også tilknyttet Griegakademiet (1996-) som professor II i etnomusikologi. I sin forskning arbeider han med musikketnologi og systematisk musikkvitenskap, ofte sammen med Even Ruud. Spesialområder er rytmeforskning og instrumentlære.

Kvifte var ansatt i NRKs musikkavdeling TV (1972–1979) som programsekretær/produsent, samt formann i Norsk folkemusikklag (1980–1982). Hans musikk er preget av tradisjoner fra Aust-Agder, og kommer til uttrykk i gruppa Slinkombas som ga ut flere plater og vant Spellemannprisen 1979. På 90-tallet spilte han i Chateau Neuf Spelemannslag, med saksofon i Chateau Neuf Storband, og i den senere tid i Chateau Neuf Fri Ensemble, FriEnsemblet, LuckyLoop og Nunatak.

Kvifte er aktiv som musikkprodusent, og har produsert en rekke LP/CD/album, deriblant Mari Boines gjennombruddsalbum Gula Gula.

Siden 2014 har han også drevet labelen Taragot som utgir samtidsjazz og tradisjonsmusikk i ulike former.

Utgivelser 
 Instruments and the electronic age (Solum forlag, 1989)
 Slåttespill for blåsere med Elisabeth Vannebo (Norsk Musikforlag, 1999)
 Musikkteori for folkemusikk (Norsk Musikforlag, 2000)

Innspillinger 
 «I heitaste slåtten»  med Ånon Egeland og Per Midstigen (1978)
 «Slinkombas» (Heilo HO7001, 1979)
 «- og bas igjen» — Slinkombas (Heilo HO 7015, 1981)
 «På langeleik» med Elisabeth Kværne (HCDX 7036, 1985/1994)
 «Min Kvedarlund» med Kirsten Bråten Berg (Heilo HO 7048 1988)
 «Gula Gula» med Mari Boine (Idut/Real World, 1989)
 «Ting små piker liker» med Elsa Kvamme (HEHE CD 01, 1990)
 «Ulrik» med Håkon Asheim (Heilo HCD 7075, 1992)
 «Julenatt» med Anita Skorgan (WEA 4509-98616-2, 1994)
 «Spell» med Chateau Neuf spelemannslag (Heilo HCD 7104, 1995)
 «North Sea Music» — North Sea Music (Heilo HCD 7121, 1997)
 «Tjuvgods» med Chateau Neuf spelemannslag (, 1997)
 «curing Norwegian stiffness» med Chateau Neuf spelemannslag (Grappa/Heilo, 2001)
 «Den norske sekkepipa - ?» solo album (Taragot 2015)
 «Tellefs sjøfløyte» solo album (Taragot 2016

Priser og hedersbevisninger 
 1978 Spellemannspris for "I Heitaste slåtten"
1979 Spellemannspris for "Slinkombas"
1990 Klaus Wachsman prize for beste publikasjon innen organologi, Society of Ethnomusicology
2005 – Utnevnt til medlem av det svenske Kungliga Musikaliska Akademin

Referanser

Eksterne lenker 
 

Norske folkemusikere
Norske fiolinister
Norske musikkprofessorer
Norske musikkforskere
Vinnere av Spellemannprisen
Fødsler i 1947
Bodø bystyre 1995–1999

Denne listen inneholder representantene i Bodø bystyre slik det var i 1995, dette gjør at det kan være avvik i forhold til permisjoner, fritak og partiskifter som skjedde etter valget.

Bystyret gikk ved dette valget over til komitémodellen som styringsstruktue.

Representanter 
Arbeiderpartiet (17)
Odd Tore Fygle
Anne Rørvik
Mari Ann Eggen
Eivind Undrum Jacobsen
Hugo Jensen
Øivind Mathisen
Bjarne Ivar Hansen
Henny Aune
Tor Arne Ljunggren
Maurid Hagen Brandser
Britt Solvik
Arne Lyngmo
Beate Johansen
Inngunn Mosti
Erling Carlsen
Ole Christian Erikstad
Tone Ormhaug Vang

Høyre
Odd Emil Ingebrigtsen
Eva Leivseth
Jan Kåre Moen
Solgull Klette
Heidi Søreng
Erling Hagen
Solveig Bernhoft
Oddleif Olavsen
Hans Olav Fjærvoll
Ragnar Larsen
Jan Harry Teigland
Claus Johansen

Kristelig Folkeparti (3)
Oddbjørn J. Hanssen
Arve L. Knutsen
Sidsel Eivik Madland

Rød Valgallianse (3)
Brigt Kristensen
Ebba Engan
Audhild Sund

Senterpartiet (3)
Magne Totland
Jan A. Brodersen
Rosa A. Dahl

SV 3
Gunn Strand Hutchinson
Vivi Høy Anvik
Marte Helness

Venstre (2)
Britt Solmo
Guttorm Holm

FrP
Øystein Wik
Tone Mikalsen
Ragnar Johansen
Eldar Øvereng

Se også 
Politikk i Bodø

Kilder 
Nordlandsposten, 15. september 1995

Politikk i Bodø
Kommunestyre- og fylkestingsvalget 1995